

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA nr. 54/25.02.2021**

**privind propunerea de schimbare temporară a destinației unor imobile în care funcționează centrele de vaccinare împotriva COVID-19 pe raza municipiului Satu Mare**

Consiliul Local al Municipiului Satu Mare întrunit în ședința ordinară din data de 25.02.2021,

Analizând:

- proiectul de hotărâre înregistrat sub nr. 11349/19.02.2021,

- referatul de aprobare al Primarului municipiului Satu Mare înregistrat sub nr. 11351/19.02.2021, în calitate de inițiator,

- raportul de specialitate al Serviciului Patrimoniu Concesionări Închirieri înregistrat sub nr. 11357/19.02.2021,

- raportul Serviciului Juridic înregistrat sub nr. 11805/23.02.2021,

-Hotărârea CJSU nr. 60/28.12.2020 privind stabilirea Centrelor de vaccinare împotriva COVID-19 pe raza Județului Satu Mare modificată prin Hotărârea nr. 02/13.01.2021,

- avizele comisiilor de specialitate ale Consiliului Local Satu Mare,

Luând în considerare prevederile:

* art. 551 pct.7 din Codul civil,
* art.112 alin. (6) și (6^1) din Legea educației naționale nr. 1/2011, cu modificările și completările ulterioare,
* art. 3ˆ1 din Ordinul MENCS nr. 5819/2016 privind aprobarea procedurii de elaborare a avizului conform pentru schimbarea destinației bazei materiale a instituțiilor și unităților de învățământ preuniversitar de stat, precum și condițiile necesare acordării acestuia, cu modificările și completările ulterioare, aduse prin Ordinul ME nr. 3173/2021,

În temeiul prevederilor art. 129 alin. (2) lit. c), art. 139 alin. (3) lit. g) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Consiliul Local al Municipiului Satu Mare adoptă următoarea:

**H O T Ă R Â R E :**

**Art. 1.** Se aprobă propunerea schimbării temporare a destinației pentru sălile de sport ale imobilelor în care funcționează centrele de vaccinare împotriva COVID-19 pe raza municipiului Satu Mare după cum urmează:

-Liceul Teologic Ortodox Nicolae Steinhardt situat în Satu Mare, str. George Călinescu nr. 51;

- Școala Gimnazială Bălcescu - Petöfi, situată în Satu Mare, Al. Trotușului nr. 2;

- Școala Gimnazială Avram Iancu, situată în Satu Mare, B-dul Muncii nr.19;

- Școala Gimnazială Lucian Blaga, situată în Satu Mare, str. Ion Vidu nr. 51-53;

-Școala Gimnazială Dr. Vasile Lucaciu, situată în Satu Mare, str. Rodnei nr.64;

**Art. 2.** Se solicită Ministrului Educației, avizul conform în vederea schimbării temporare a destinației imobilelor identificate la art.1.

**Art. 3.** Cu ducerea la îndeplinire a prezentei hotărâri se încredințează Primarul municipiului Satu Mare prin Serviciului Patrimoniu, Concesionări, Închirieri.

**Art. 4.** Prezenta hotărâre se comunică, prin intermediul secretarului general al municipiului Satu Mare, în termenul prevăzut de lege, Primarului municipiului Satu Mare, Instituției Prefectului - Județul Satu Mare, DSP Satu Mare, Inspectoratului Școlar Județean Satu Mare și Serviciului Patrimoniu, Concesionări, Închirieri.

**Președinte de ședință, Contrasemnează**

**Dohi-Trepszker Lilla Etelka Secretar general,**

**Mihaela Maria Racolța**

Prezenta hotărâre a fost adoptată cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr total al consilierilor absenţi | 0 |
| Voturi pentru | 23 |
| Voturi împotrivă | 0 |
| Abţineri | 0 |

Redactat în 6 exemplare originale